Referat fra bestyrelsesmøde i DH-Hvidovre

**Mandag den 12. november 2018**

 **i Frihedens Idrætscenter 18.00 – 20.30**

**Fælles Klublokale**

## Dagsorden

1. Valg af referent
2. Handicapsejlads i Hvidovre Havn – besøg af repræsentanter fra Sejlklubben Suset
3. Godkendelse af dagsorden
4. Meddelelser
5. Handicaprådet – dagsordenspunkter til mødet i HR den 12/12-2018
6. Dialogmøde med teknik og miljø 22/11-2018
7. DH-møder i 2019 – antal / ugedage / tidspunkt m.m.
8. Årsmøde 2019
9. Kommende møder 2018
10. Fremtidige opmærksomhedspunkter
11. Eventuelt

**Tilstede:** Bente, Annie, Anne, Lisa, Gunnar, Bernhard, Kim, Jan, Grethe

**Afbud:** Helle og Tina

## 1. Valg af referent Grethe tager referat og Jan er ordstyrer

**2. Handicapsejlads Hvidovre Havn**Hvidovre Sejlklub har en flåde af 13 sejlbåde (nogle ejede af private og andre af klubben), der er velegnet til handicap-sejlads, og som stilles til rådighed for personer med handicap, der er sejlkyndige og rimelig selvhjulpne.

Bjarne og Tonny fra sejlklubben orientrede om bådene

Det drejer sig om bådtypen Mini 12´eren (2.4Mr), der er en tro kopi af en 12 meter sejlbåd som tidligere blev brugt i bla. Americas Cup race i starten af 1980´erne.

Mini 12´eren er nedskaleret i størrelsesforholdet 1:5 og sejles af 1 person.

Alle trimsnore og hal kan nås fra skipperens position siddende i båden. Den er ikke særlig vægtfølsom, og derfor er det udelukkende taktik og trim, der afgør, hvem der vinder en kapsejlads.

Dermed er båden yderst velegnet til handicapsejlads, den sejles bla. ved de Paralympiske Lege.

Båden kan også sejles af uøvede / nye sejlere, men så skal man være indstillet på der vil være noget indføring i sejllads i de små både – som medlemmerne i sejlklubben gerne hjælper med

Båden er sjov at sejle, er nem at håndtere og særdeles sikker

I Hvidovre Sejlklub har en gruppe af medlemmer samlet sig og dannet et "bådelaug" ved navn "Tolveren".

Dette laug har med støtte fra bla. andet "Bamse fondet" indkøbt 3 både

Medlemmerne mødes og sejler 3 gange om ugen og sejler rundt i farvandet inden for Kalvebodbroen.

Deltagelse i ”Tolveren” kræver medlemskab af Hvidovre Sejlklub "SUSET".

Interesserede kan finde flere oplysninger på sejlklubbens hjemmeside http://www.hvidovre-sejlklub.dk/24meterme

## 3. Godkendelse af dagsorden

* Der var ingen tilføjelser til dagsordenen

## 4. Meddelelser

* Budget 2019 – vedtaget med besparelser / på voksenhandicapområdet handler det om nedskæringer på bl.a. ledsagelse, fritidsaktiviteter og hjemtagelse fra midlertidige botilbud. Området er dog tilført 21 millioner kr. på grund af tidligere års underbudgettering.
* Samtykkeerklæringer DH – DH vil udsende nye retningslinker / vi afventer dette
* Høringssager siden sidst / Brugerpårørenderåd på hjemmeplejeområdet – vores ønske om en fast plads i rådet er ikke efterkommet. Det udelukker dog ikke borgere med handicap fra at søge om optagelse.

Nye høringssager modtaget (Orientering om lægemangel – Værdighedspolitik – Sundhedspolitik- Kvalitetsstandarder/Handicap og Psykiatri – Handicappolitik) Jan har udsendt mail om frister for bidrag. Grethe kommenterer sagen om kvalitetsstandarder, der for anden gang er tilbagesendt til forvaltningen er politisk behandling.

* Handicappolitik / opfølgning på borgermødet – Generel tilfredshed med forløbet. Jan udtrykte stolthed over DH´s involvering i arbejdet med den nye handicappolitik. Bente tilkendegav, at hun på trods af kort tid i DH følte en form for ejerskab af den nye politik. Handicappolitikken skal nu politisk godkendes i december måned.
* DH-kursus og formandsmøde / tilbagemelding fra deltagerne – Stor tilfredshed fra deltagerne. DH-Hvidovre stillede med 6 repræsentanter (formanden er stolt ☺) Grethe medbragte materialer fra DH-centralt (Guide om handicap og job – Kend spillereglerne om sagsbehandling på det sociale område – Fra konvention til kommunal handicappolitik – Plakat om DH´s kernefortælling)

Kim og Gunnar sætter plakater op på bibliotekerne sammen med folder om DH og opfordring til at blive aktiv i DH.

Ved fremtidige tilmeldinger til arrangementer i DH-regi, skal man sikre sig, at man modtager en elektronisk bekræftelse – hvis dette er er tilfældet, skal man kontakte Vita i DH.

Grethe opfordrede alle til at abonnere på Handiklip og nyhedsbreve fra DH

Folketingsvalg i det nye år – deltag gerne i dabatter

## 5. Handicaprådet

* Dagsordenspunkter til HR-mødet 12/12-2018
* Beskæftigelse / handicapområdet
* Handicappris
* Ankestatistik

 Eventuelt punkter der blev udsat på seneste møde) ?

Grethe bad om anmærkning i referatet vedrørende hendes indlæg om manglede høring af tilsynsrapport i Bofællesskabet Lille Friheden, som ikke er refereret i det godkendte referat

Anja har meldt afbud – Annie er suppleant

Grethe sender link til artikler om handicap og beskæftigelse opslået fornylig på DH-Hvidovres facebook-side

## 6. Dialogmøde med teknik og miljø 22/11-2018

* Dagsordenspunkter – Handicaptoilet Hvidovre Havn – Skabe i Frihedens svømmehal (omklædningsrum) er svære at betjene for synshandicappede
* Kim, Gunnar og Grethe deltager
* Jan tilmelder og sender dagsordenspunkter til sekretæren

## 7. DH-møder i 2019

* Vi fastholder 8 årlige møder
* 2. mandag i måneden
* Grethe booker

## 8. Årsmøde 2019 – DH Hvidovre

##

 DH-Hvidovre holder Årsmøde 18. marts 2019 i Frihedens Idrætscenter

Grethe går i gang med forberedelserne / Annoncering / Årsrapport / Handleplan m.m.

## 9. Fremtidige møder i 2018

* Dialogmøder med teknik/miljø: 22/11
* HR: 12/12

## 10. Fremtidige opmærksomhedspunkter

* Byggeri på Svend Ågesens Alle( ældre- og handicapboliger / bofællesskaber)
* Boligbehov / bofællesskaber og handicapegnede boliger generelt
* Rekruttering
* Arbejdsmarked / flexjobs, ressourceforløb, ny servicelov, kontanthjælpsloft m.m.
* Børnehandicap / serviceniveau
* Klagesager – ankestyrelsen
* Inklusionsindsatsen
* Andet ?

## 11. Eventuelt

Anne orienterede om en nomineret film, hvor hendes søn gennem Glas-fonden har deltaget

 Grethe orienterede om at brugerbandet fra Klub Hvid havde fået en flot 2. Plads

 ved det netop afholdte Handicap Melodi Grandprix

 Gunnar deltager sammen med Jeanette i VISO konferencen i Nyborg

Bente har på vegne af DBF / kreds Syd søgt om tilskud fra den nye pulje, som administreres af DH til aktiviteter i.f.m. opkvalificering af deres frivillige hjælperkorps.